אוליביה החזרזירה

אוליביה היא דמות חזרזירה מאוירת בדיונית, כוכבת סדרה של ספרי ילדים שנכתבו ואיירו על ידי איאן פלקונר. הספר הראשון בסדרה בו מוצג יום בחייה של אוליביה, ראה אור בשנת 2000 באנגלית ובעברית בשנת 2001<ref></ref>. בנוסף לסדרת ספרים מצליחה שתורגמה לשפות רבות, בשנת 2009 נוצרה גם תוכנית הטלוויזיה אוליביה, בהפקה משותפת אמריקאית, בריטית ואירית. התוכנית מסוג הנפשה ממוחשבת בהשראת דמותה של אוליביה החזרזירה.

== רקע ==
סדרת הספרים אוליביה נוצרה בהשראת אחייניתו של איאן פלקונר, אוליביה, והוא התפתחות של ספר שאמור היה להיכתב כמתנה עבורה.<ref name=":0"></ref> "פשוט התלהבתי ממנה," הוא אמר "רציתי להכין לה מתנה קטנה, אז התחלתי לעבוד על הספר של אוליביה".<ref name="biography"></ref> כשניסה איאן פלקונר להוציא לאור את הספר, האיורים מצאו חן בעיני סוכנות ספרים ידועה במנהטן, אך הספר לא התקבל והומלץ לפלקונר לחזור ולעבוד על הספר בעזרת כותב מקצועי. שנתיים מאוחר יותר פנו אל פלקונר מהוצאת הספרים "סיימון אנד שוסטר", שם אהבו מאוד את האיורים שלו שפורסמו במגזין הניו יורקר והציעו לו להפיק עבורם ספר ילדים. הוא הציג בפניהם את "אוליביה" והעבודה על הספר החלה<ref name=":0" />.

== מאפיינים ==
סדרת הספרים נבדלת מספרי ילדים מאויירים רבים בכך שהיא מאופיינת במינימליזם מובהק. בהשראת הסגנון של דוקטור סוס. פלקונר בחר לצייר תמונות בסגנון אחיד יחסית בצבעי שחור-לבן עם נגיעות קטנות של צבע אדום, יחד עם יצירות אמנות אמיתיות של אמנים מפורסמים, בין היתר אדגר דגה וג'קסון פולוק. כל ספר בסדרה בוחן את השימוש בצבע אחר בנוסף לאיורים המקוריים שהיו בצבעי שחור-לבן ואדום. דמותה של אוליביה היא חזרזירה אנרגטית במיוחד המנסה את גבולות הסבלנות של אימה, שרה. היא רוקדת, מקשקשת על הקירות, ובפועל מתנהגת כמו ילדה רגילה לגמרי ולא כבעל חיים. קוראים מכל הגילאים התחברו לדמות<ref name=":0" />. עם צאתו לאור של הספר הראשון בסדרה, הספר זכה לשבחי המבקרים. בין היתר נאמר על הספר שהוא ”הופעת בכורה יוצאת מן הכלל”, ועל הגיבורה אוליביה נכתב כי היא "גיבורה אמיתית, אישיות נשית, שללא ספק תתפוס מקום בין הדמויות הנצחיות של ספרות הילדים”. מלבד ההצלחה המסחרית של סדרת הספרים, הרעיונות המוצגים בהם תרמו משמעותית לספרות הילדים האמריקאית. הדמות של אוליביה כחזרזירה/ילדה שיודעת מה היא רוצה ועומדת על שלה, מיקמה אותה כדמות מרכזית וחשובה בספרות הילדים של ימינו<ref></ref>.

הספרים בסדרת אוליביה תורגמו לשפות רבות מלבד עברית, כולל צ'כית, צרפתית, גרמנית, ספרדית, פורטוגזית, איטלקית, הולנדית, סינית, יפנית, דנית, שוודית, פינית, רוסית ולטינית.

== הספרים בסדרה ==
=== נכתבו על ידי איאן פלקונר ===
* אוליביה<ref></ref> (2000) - הספר זכה במדליית קולדקוט בשנת 2001<ref></ref> נכנס לרשימת "100 ספרי המורים המובילים לילדים" על ידי האגודה הלאומית לחינוך בשנת 2007<ref name="NEA2007"></ref> ולרשימת "100 ספרי התמונות המובילים מכל הזמנים" בסקר שנערך בשנת 2012 על ידי בסקר משנת 2012 של המגזין האמריקאי School Library Journal.<ref name="SLJPicture2012"></ref>
* אוליביה מצילה את הקרקס<ref></ref> (2001) - נבחר כספר השנה המאויר של Booksense.
* ההפכים של אוליביה<ref></ref> (2002)
* אוליביה הסופרת<ref></ref> (2002)
* אוליביה והבובה שנעלמה (2003)
* תיאטרו אוליביה<ref></ref> (2004) – ספר מתקפל עם בובות נייר
* אוליביה מקימה תזמורת<ref></ref> (2006) - זוכה פרס ספר הילדים הטוב ביותר של מגזין הילד לשנת 2006
* אוליביה עוזרת עם חג המולד<ref></ref> (2007) - פלקונר זכה בפרס המאייר לשנת 2008 על ספר זה
* אוליביה נוסעת לוונציה<ref></ref> (2010)
* אוליביה והנסיכות בוורוד<ref></ref> (2012)
* אוליביה המרגלת<ref></ref> (2017)

== פרסים ==
* מדליית קלדקוט לספר אוליביה, 2000
* בחירת ההורים לשנת 2000, זוכה פרס הזהב
* הספר הטוב ביותר של ניק ג'וניור לשנת 2001
* ALA ספרי ילדים בולטים 2000 ו-2001
* ספר הילדים הטוב ביותר לשנת 2001
* הספרים הטובים ביותר של לוס אנג'לס טיימס (2000 ו-2001)
* Publishers Weekly, הספרים הטובים ביותר של 2000 ו-2001
* BookSense Illustrated ספר הילדים של השנה לספר אוליביה מציל את הקרקס, 2002
* המאייר הנבחר לספר אוליביה עוזרת לחג המולד על ידי למעלה מ-50,000 ילדים בטקס פרסי הספרים של הילדים, 2008

== עיבודים נוספים ==
* בשנת 2006, אוליביה הייתה אחת משמונה דמויות שהופיעו על גבי בולי דואר של שירות הדואר של ארצות הברית כחלק מסדרת בולים של "דמויות של חיות מספרי ילדים אהובים".
* בשנת 2005, אוליביה הופיעה לראשונה בטלוויזיה כבובה (מדובבת על ידי אמילי גריי) בדמות מנחה של סדרת טלוויזיה קומית שנקראה The Olivia Squared TV Show בהנחיית ריקי לייק.
* שיתוף פעולה בין ערוץ הטלוויזיה ניקלודיאון וחברת מולטימדיה בשם Chorion, יצר סדרת אנימציה טלוויזיונית שבמרכזה דמויות המבוססות על ספרים רבי מכר של הוצאת הספרים סיימון אנד שוסטר, וביניהם אוליביה. הסדרה הופקה על ידי אולפן האנימציה המועמד לפרס האוסקר "Brown Bag Films", והושקה בערוץ ניקלודיאון ב-26 בינואר 2009.<ref name="show"></ref>
* בשנת 2011 נוצרה אפליקציית iPad אינטראקטיבית בשם "Olivia Acts Out", והיא זמינה בחנות האייטונס.

==הערות שוליים==

קטגוריה:חזירים בדיוניים
קטגוריה:ספרי ילדים ונוער